โบรกเชียร์ “ซื้อ” ILM ชี้กำไร Q2 โต 60% ชูเป้า 21.50 บาท อัพไซด์ 40%
ลุ้น ILM โชว์กำไรไตรมาส 2/65 โต 60% แตะ 160 ล้านบาท รับการเติบโตจากยอดขายสาขาเดิม ฟากโบรกแนะนำ "ซื้อ" เคาะราคาเป้าหมาย 21.50 บาท ดันอัพไซด์พุ่งเกือบ 40%
ลุ้น ILM โชว์กำไรไตรมาส 2/65 โต 60% แตะ 160 ล้านบาท รับการเติบโตจากยอดขายสาขาเดิม ฟากโบรกแนะนำ "ซื้อ" เคาะราคาเป้าหมาย 21.50 บาท ดันอัพไซด์พุ่งเกือบ 40%
14 ก.ค. 2565

บล.ฟิลลิป (ประเทศไทย) ระบุในบทวิเคราะห์วันนี้ (14 ก.ค.65) แนะนำ “ซื้อ” บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM ราคาเป้าหมาย 21.50 บาท คาดการณ์กำไรสุทธิไตรมาส 2/65 ที่ระดับ 160 ล้านบาท แม้ทรงตัวจากไตรมาสก่อน แต่เพิ่มขึ้น 57.6% จากปีก่อนตามการเติบโตของยอดขายจากสาขาเดิม ที่ 13% จากปีก่อน (ไม่รวมธุรกิจเครื่องใช้ไฟฟ้า) และรายได้ค่าเช่าที่เพิ่มขึ้นจากไม่มีการให้ส่วนลดแก่ผู้เช่าแล้ว บวกกับรายได้ค่าเช่าจาก COM7 และปล่อยพื้นที่เช่าให้กับ Shopee มากขึ้นส่งผลให้รายได้โต 4.4% จากปีก่อน แต่ทรงตัวจากไตรมาสก่อนจากยอดขายเดือน มิ.ย. ชะลอตัว และ GPM ขยับสูงขึ้นที่ 46.1% -10.2 bps จากไตรมาสก่อน จากเป็นช่วงรอยต่อการปรับขึ้นราคาตามต้นทุนวัตถุดิบที่ปรับขึ้น (เป็นครั้งที่ 2 เริ่มปลาย เดือน พ.ค.) และสต็อกวัตถุดิบล่วงหน้า 2 เดือน
อย่างไรก็ตามเพิ่มขึ้น 211.6 bps จากปีก่อน จากยกเลิกธุรกิจเครื่องใช้ไฟฟ้าซึ่งมีมาร์จิ้นต่ำและปรับราคาขายขึ้นราว 10% ตั้งแต่เดือน ม.ค. เป็นต้นมา และสัดส่วนรายได้ค่าเช่าเพิ่มขึ้นชดเชย SG&amp;A/Sales ที่สูงขึ้นจากปีก่อน และไตรมาสก่อนจากต้นทุนพนักงาน, ค่าขนส่ง และค่า Ft ที่ปรับขึ้นอยู่ที่ 36.1%